Държавен вестник, бр. 47, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  47
за икономиката и администрацията, повишаването на научната култура на обществото, върху 
приносите на науката към разбирането на света и човека, както и върху научните подходи за 
решаване на настоящи предизвикателства – екологични, технологични, социални, културни, 
етични, и т.н.
Мерки
2.3.1. Разработване, приемане и осъществяване на програма на МОН за популяризиране на 
науката и научните изследвания сред обществото с участие на водещи учени от различните 
области на науката. Програмата да бъде разработена в тясно взаимодействие с основните на­
учни институции и изследователски университети в страната. 
2.3.2. Популяризиране на значими научни постижения на интернет страниците на МОН, 
ФНИ, БАН, ССА и висшите училища и посредством социалните мрежи. 
2.3.3. Въвеждане на нормативно изискване за популяризиране на резултати от научни из­
следвания, постигнати с проекти, финансирани от държавния бюджет и средства от ЕС, чрез 
съвременни средства за комуникация.
2.3.4. Въвеждане и подкрепа в програмите на държавните медии на рубрики за повишаване 
на научната култура на обществото и за достижения на науката.
2.3.5. Стимулиране на научните организации и висшите училища да работят за популяризи­
ране сред обществото на науката и на научните изследвания.
Специфична цел 3. Повишаване на броя на учените до характерни за ЕС нива и балансираното им 
разпределение по възраст, пол, научни области и региони. 
Повишаването на общия брой на учените е дългосрочна цел на стратегията. Първа стъпка 
в това отношение е привличането и задържането на талантливи и мотивирани млади учени, 
от които зависи бъдещето на научните изследвания в България. В допълнение на неотложните 
дейности, предвидени за постигане на специфична цел 1, настоящата специфична цел предвижда 
допълнителни дейности за привличане на млади хора към научни изследвания. Предвидени са 
и дейности, целящи използване на потенциала на българските учени, работещи в чужбина, и 
привличането им на работа в България. Особени грижи трябва да се положат за привличане 
на квалифицирани и на млади учени в областите, при които е достигнат критичният минимум 
от учени и дори пълната липса на специалисти, както и за по-балансирано регионално разпре­
деление на научните центрове в страната.
Дейност 3.1. Значително разширяване на докторантурата като първа стъпка в научната кариера.
Мерки
3.1.1. Нормативно регламентиране на минималния размер на стипендиите за докторанти, 
сравним със средната работна заплата в страната. 
3.1.2. Осигуряване на условия за нарастване на броя докторантури по държавна поръчка при 
спазване на високи критерии към кандидатите и осигуряване на необходимото финансиране.
3.1.3. Подпомагане на научните изследвания, осъществявани от докторанти, както и на раз­
пространението на получените резултати.
3.1.4. Включване в минималните национални критерии за заемане на академичната длъжност 
професор на изискване за успешно ръководство на докторанти. 
3.1.5. Нормативно регламентиране на административна и финансова отговорност за науч­
ното звено, за ръководителя на докторантурата и за докторанта при докторантура, която не е 
защитена до определен период след приключването є.
3.1.6. Нормативно регламентиране на докторантури, финансирани или съфинансирани от 
бизнеса или частни източници.
Дейност 3.2. Привличане на повече млади хора към докторантура и постдокторантура.
Отварянето на границите стимулира много млади хора от страната да търсят поле за изява 
в чужбина. В частност това се отнася и за докторантурите, като причините са не само във 
високото ниво на редица чуждестранни научни институции, но и в по-доброто заплащане и 
разкриване на перспективи за научна работа в чужбина. 
Мерки
3.2.1. Нормативно въвеждане на длъжност „Постдокторант“ в Националната класификация на 
професиите и длъжностите и подкрепа за откриване на такива позиции в научните организации 
и висшите училища.
3.2.2. Регламентиране на изискванията и начините за провеждане и финансиране на пост­
докторантурите.
3.2.3. Възстановяване и актуализиране на програмите/схемите за финансиране на докто­
рантури и постдокторантури чрез проекти на кандидатите или на приемащите организации, 
включително и чрез използване на възможностите на европейски и международни програми.